CELEX: 32008R0065
Language: mt
Date: 2008-01-25
Title: Regolament tal-Kummissjoni (KE) Nru 65/2008 tal- 25 ta’ Jannar 2008 li jiftaħ kwoti tariffarji għall-2008 u għas-snin ta' wara għall-importazzjoni fil-Komunità Ewropea ta' ċerti oġġetti li joriġinaw min-Norveġja li ġejjin mill-ipproċessar ta' prodotti agrikoli koperti mir-Regolament tal-Kunsill (KE) Nru 3448/93

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 23/9
            
         REGOLAMENT TAL-KUMMISSJONI (KE) Nru 65/2008
   tal-25 ta’ Jannar 2008
   li jiftaħ kwoti tariffarji għall-2008 u għas-snin ta' wara għall-importazzjoni fil-Komunità Ewropea ta' ċerti oġġetti li joriġinaw min-Norveġja li ġejjin mill-ipproċessar ta' prodotti agrikoli koperti mir-Regolament tal-Kunsill (KE) Nru 3448/93
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli (1), b'mod partikulari, l-Artikolu 7(2) tiegħu,
   Wara li kkunsidrat id-Deċiżjoni tal-Kunsill 2004/859/KE tal-25 ta' Ottubru 2004 dwar il-konklużjoni ta' Ftehim fl-għamla ta' Skambju ta' Ittri bejn il-Komunità Ewropea u r-Renju tan-Norveġja fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja (2), u b'mod partikolari l-Artikolu 2 tiegħu,
   Billi:
   
               (1)
            
            
               Il-Ftehim fl-għamla ta' Skambju ta' Ittri bejn il-Komunità Ewropea u r-Renju tan-Norveġja fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja jistabbilixxi fil-punt III il-kwoti tariffarji annwali għall-importazzjoni ta' ċerti oġġetti li joriġinaw min-Norveġja. Huwa meħtieġ li dawn il-kwoti jinfetħu għall-2008 u s-snin ta' wara.
            
         
               (2)
            
            
               Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (3), jistabbilixxi r-regoli għall-ġestjoni tal-kwoti tariffarji. Huwa xieraq li jingħad li l-kwoti tariffarji miftuħa minn dan ir-Regolament jiġu ġestiti bi qbil ma' dawk ir-regoli.
            
         
               (3)
            
            
               Il-miżuri stipulati f'dan ir-Regolament huma skond l-opinjoni tal-Kumitat ta' Ġestjoni għal kwistjonijiet orizzontali li jikkonċernaw il-kummerċ ta' prodotti agrikoli pproċessati mhux elenkati fl-Anness I tat-Trattat.
            
         ADOTTAT DAN IR-REGOLAMENT:
   Artikolu 1
   Il-kwoti tariffarji tal-Komunità għall-oġġetti li joriġinaw min-Norveġja li huma elenkati fl-Anness għandhom jinfetħu mill-1 ta' Jannar sal-31 ta' Diċembru 2008 u għas-snin ta' wara.
   Artikolu 2
   Il-kwoti tariffarji tal-Komunità msemmija fl-Artikolu 1 għandhom jiġu ġestiti mill-Kummissjoni b'konformità ma' l-Artikoli 308a, 308b u 308ċ tar-Regolament (KEE) Nru 2454/93.
   Artikolu 3
   Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Huwa japplika mill-1 ta’ Jannar 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 25 ta’ Jannar 2008.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 318, 20.12.1993, p. 18. Ir-Regolament kif emendat l-aħħar mir-Regolament (KE) Nru 2580/2000 (ĠU L 298, 25.11.2000, p. 5).
   
      (2)  ĠU L 370, 17.12.2004, p. 70.
   
      (3)  ĠU L 253, 11.10.1993, p. 1. Ir-Regolament kif emendat l-aħħar mir-Regolament (KE) Nru 214/2007 (ĠU L 62, 1.3.2007, p. 6).
   
      ANNESS
      Kwoti tariffarji annwali applikabbli ma' l-importazzjoni fil-Komunità ta' oġġetti li joriġinaw min-Norveġja
      
                  Numru ta' l-ordni
               
               
                  Kodiċi NM
               
               
                  Deskrizzjoni
               
               
                  Kwota annwali tal-volum mill-1.1.2008
               
               
                  Rata ta' dazju applikabbli fil-limiti tal-kwota
               
            
                  09.0765
               
               
                  ex 1517 10 90 
               
               
                  Marġerina, minbarra l-marġerina likwida, li fiha, bl-użin, aktar minn 10 % ta' xaħam tal-ħalib
               
               
                  2 470  Tunnellata
               
               
                  Eżenti
               
            
                  09.0771
               
               
                  ex 2207 10 00 
                  (Kodiċi TARIC 90 )
               
               
                  Alkoħol etiliku li hu sottonaturat b'qawwa alkoħolika ta' volum ta' 80 % jew ogħla, li mhuwiex dak li jiġi mill-prodotti agrikoli elenkati fl-Anness I tat-Trattat tal-KEE
               
               
                  164 000  ettolitru
               
               
                  Eżenti
               
            
                  09.0772
               
               
                  ex 2207 20 00 
                  (Kodiċi TARIC 90 )
               
               
                  Alkoħol etiliku u spirti oħra, denaturati, ta' kull tip ta' qawwa, li mhuwiex dak li jiġi mill-prodotti agrikoli elenkati fl-Anness I tat-Trattat tal-KEE
               
               
                  14 340  ettolitru
               
               
                  Eżenti
               
            
                  09.0774
               
               
                  2403 10 
               
               
                  Tabakk għat-tipjip, kemm jekk għandu jew ma għandux sostituti tat-tabakk f'liema proporzjon ikun
               
               
                  370 Tunnellata
               
               
                  Eżenti